Okresná prokuratúra Bratislava III 
Vajnorská 47, 832 77 Bratislava 3

Sp. zn. : 4 Pv 527/14/1103	Bratislava III, 15.5.2015
EEČ : 2-10-157-2015

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1 Trestného zákona

Rozhodol: 	prokurátorka Okresnej prokuratúry Bratislava III
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v presne nezistenom čase v mesiaci február 2012 v Bratislave na XXXXX na parkovisku pred Úradom práce sociálnych vecí a rodiny vylákal od poškodenej XXXXX finančnú hotovosť vo výške 1.500,- €, o týždeň neskôr na tom istom mieste vylákal od poškodenej XXXXX sumu 50,- € a koncom februára 2012 vylákal  od poškodenej XXXXX, prostredníctvom XXXXX finančnú hotovosť vo výške 2.000,- €, pričom predmetné finančné prostriedky prevzal od poškodených pod vymyslenými zámienkami, hoci nemal v úmysle ich poškodeným vrátiť, následne vrátil poškodenej XXXXX iba sumu 1.000,- €, ostatné finančné prostriedky poškodeným nevrátil, čím spôsobil poškodenej XXXXX škodu vo výške 1.550,- € a poškodenej XXXXX škodu vo výške 1.000,- €,  

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Uznesením povereného príslušníka PZ Okresného riaditeľstva PZ v Bratislave III Obvodného oddelenia PZ Nové Mesto- východ sp. zn. ORP-912/NMV-B3-2014 zo dňa 18.07.2014 bolo podľa § 199 ods. 1 Tr. poriadku začaté trestné stíhanie a uznesením sp. zn. ORP-912/NMV-B3-2014 zo dňa 05.01.2015 bolo podľa § 206 ods. 1 Tr. poriadku vznesené obvinenie XXXXX pre prečin podvodu podľa § 221 ods. 1 Tr. zákona, na tom skutkovom základe, že v presne nezistenom čase v mesiaci február 2012 v Bratislave na Vazovovej ulici na parkovisku pred Úradom práce sociálnych vecí a rodiny vylákal od poškodenej XXXXX finančnú hotovosť vo výške 1.500,- €, o týždeň neskôr na tom istom mieste vylákal od poškodenej XXXXX sumu 50,- € a koncom februára 2012 vylákal  od poškodenej XXXXX, prostredníctvom XXXXX finančnú hotovosť vo výške 2.000,- €, pričom predmetné finančné prostriedky prevzal od poškodených pod vymyslenými zámienkami, hoci nemal v úmysle ich poškodeným vrátiť, následne vrátil poškodenej XXXXX iba sumu 1.000,- €, ostatné finančné prostriedky poškodeným nevrátil, čím spôsobil poškodenej XXXXX škodu vo výške 1.550,- € a poškodenej XXXXX škodu vo výške 1.000,- €. 

 Mám za to, že z dôkazov zadovážených povereným príslušníkom PZ, ktoré tvoria obsah vyšetrovacieho spisu vyplývajú konkrétne skutočnosti dokumentujúce skutkové okolnosti, ktoré zároveň dostatočne odôvodňujú záver, že XXXXX sa dopustil prečinu podvodu podľa § 221 ods. 1 Tr. zákona. 

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Podľa § 9 ods. 1 písm. d) Trestného poriadku trestného stíhanie nemožno začať, ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Z úmrtného listu vydaného matričným úradom v Bratislave – Novom Meste zo dňa 14.04.2015 /zväzok 61 ročník 2015 strana 151 poradové číslo 267/ vyplýva, že obvinený XXXXX, nar. XXXXX v XXXXX v XXXXX dňa 03.03.2015 zomrel.

Vzhľadom k tomu, že obvinený XXXXX dňa 03.03.2015 zomrel, nemožno  v jeho trestnom stíhaní pokračovať a toto musí byť zastavené. 

Preto som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Anetta Hullová
prokurátorka